L 28/18
SL
Uradni list Evropske unije
31.1.2023
Člen 10
Omejitve ribolovnega napora v razdelku ICES 7e 1.
Tehnični vidiki pravic in obveznosti za upravljanje staleža morskega lista v razdelku ICES 7e so za obdobje iz točke (b) člena 1(2) določeni v Prilogi II. 2.
Komisija lahko na zahtevo države članice v skladu s točko 7.4 Priloge II sprejme izvedbeni akt, s katerim tej državi članici dodeli dodatno število dni na morju poleg števila dni iz točke 5 Priloge II, ki ga lahko država članica ribiškemu plovilu, ki pluje pod njeno zastavo, odobri za prisotnost v razdelku ICES 7e, kadar ima na krovu katero koli regulirano orodje.
Komisija tak izvedbeni akt sprejme v skladu s postopkom pregleda iz člena 57(2). 3.
Komisija lahko na zahtevo države članice sprejme izvedbeni akt, s katerim zadevni državi članici poleg dni iz točke 5 Priloge II dodeli največ tri dodatne dni med 1. februarjem 2023 in 31. januarjem 2024, ko sme biti ribiško plovilo prisotno v razdelku ICES 7e na podlagi programa okrepljenega znanstvenega opazovanja iz točke 8.1 Priloge II.
Tako dodelitev izvede na podlagi opisa, ki ga predloži država članica v skladu s točko 8.3 Priloge II in po posvetovanju s STECF.
Ta izvedbeni akt se sprejme v skladu s postopkom pregleda iz člena 57(2).
Člen 11
Ukrepi za ribolov brancina v razdelkih ICES 4b, 4c in 6a ter na podobmočju ICES 7 1.
Ribiškim plovilom Unije in za gospodarski ribolov z obale je prepovedano loviti brancina (Dicentrarchus labrax) v razdelkih ICES 4b in 4c in na podobmočju ICES 7 ali obdržati na krovu, premeščati, pretovarjati ali iztovarjati brancina, ulovljenega na navedenih območjih. 2.
Prepoved iz odstavka 1 se ne uporablja za prilov brancina pri dejavnostih gospodarskega ribolova z mrežami s kopnega.
Ta izjema velja za preteklo število mrež na obali, določeno na ravneh pred letom 2017.
Dejavnosti gospodarskega ribolova z mrežami na kopnem niso usmerjene na brancina, iztovori pa se lahko le neizogibni prilov brancina. 3.
Z odstopanjem od odstavka 1 lahko ribiška plovila Unije januarja 2023 in od 1. aprila do 31. decembra 2023 v razdelkih ICES 4b, 4c, 7d, 7e, 7f in 7h lovijo, obdržijo na krovu, pretovarjajo, premeščajo ali iztovarjajo brancina, ulovljenega na navedenem območju, in sicer z naslednjim orodjem in znotraj naslednjih omejitev: (a) z uporabo pridnenih vlečnih mrež (33) količina neizogibnega prilova ne presega 3,8 ton na ribiško plovilo in na leto ter 5 % teže celotnega ulova morskih organizmov na krovu zadevnega ribiškega plovila na ribolovno potovanje; (b) z uporabo potegalk (34) količina neizogibnega prilova ne presega 3,8 ton na ribiško plovilo in na leto ter 5 % teže celotnega ulova morskih organizmov na krovu zadevnega ribiškega plovila na ribolovno potovanje; (c) z uporabo trnkov in vrvic (35) količina ne presega 6,2 tone na ribiško plovilo; (d) z uporabo zabodnih mrež (36) na kolih količina neizogibnega prilova ne presega 1,6 tone na ribiško plovilo.
Odstopanja iz prvega pododstavka, točka (c), se uporabljajo za ribiška plovila Unije, ki so zabeležila ulove brancina s trnki in vrvicami v obdobju od 1. julija 2015 do 30. septembra 2016.
(33) (34) (35) (36)
Vse vrste pridnenih vlečnih mrež (OTB, OTT, PTB, TBB, TBN, TBS in TB).
Vse vrste potegalk (SSC, SDN, SPR, SV, SB in SX).
Ves ribolov s parangali ali ribiškimi palicami ali vrvicami (LHP, LHM, LLD, LL, LTL, LX in LLS).
Vse zabodne mreže na kolih in pasti (GTR, GNS, GNC, FYK, FPN in FIX).